Jérôme Netgen

De Jérôme Netgen, gebuer de 7. November 1965 zu Esch-Uelzecht, ass e lëtzebuergesche Auteur (ë. a. Theater a Kuerzgeschichten) a fréiere Journalist.

Hien huet op der Universitéit Aix-Marseille Arts plastiques studéiert a war duerno vun 1990 bis 1994 Chargé de cours fir Konschterzéiung. Vun 1995 bis 2005 huet hie beim Tageblatt geschafft; fir d'éischt als Korrektor, dunn als Lokalredakter an an der Lescht als Verantwortleche fir d'Kultursäit.

Zanterhier schafft de Jérôme Netgen mat Independent Little Lies zesummen, huet bei der Inzenéierung vun Theaterstécker matgemaach an ass Koordinator fir d'Theateropféierungen an der Kulturfabrik.

Hien ass Auteur vu bis ewell 2 Theaterstécker: Mammuthus exilis (2008, Regie Anne Simon) an Am Schiet vum Grousse Bob (2009, Regie: Eva Paulin).

 Kuckt och 
 Zwergmammut

 Um Spaweck 
 Kritik vu Mammuthus exilis op land.lu
 Kritik vun Am Schiet vum Grousse Bob op land.lu

Kategorie:Lëtzebuergesch Journalisten
Kategorie:Lëtzebuergesch Auteuren
Kategorie:Gebuer 1965